Asger Jorn

Arlunydd a cherflunydd o Ddenmarc oedd Asger Jorn (3 Mawrth 1914 – 1 Mai 1973).

Ganwyd Asger Oluf Jörgensen yn Vejrum, Denmarc, ac astudiasai ym Mharis dan arweiniad Fernand Léger. Cyd-sefydlodd y mudiad COBRA ym 1948 gyda Karel Appel, Constant, Corneille, Christian Dotremont, a Joseph Noiret. Dechreuodd gweithio â serameg ym 1953, ac yn y 1950au a'r 1960au roedd yn gynhyrchiol ym meysydd paentio, gludwaith, darlunio llyfrau, argraffiadau, arlunio, tapestrïau, murluniau, a cherfluniaeth.

Sefydlodd y Mudiad Rhyngwladol dros Bauhaus Dychmygiadol (MIBI), ac o hynny datblygodd yr Internationale situationniste ym 1957. O 1966 hyd ei farwolaeth, canolbwyntiodd Jorn ar baentio ag olew, gan deithio i Giwba, Lloegr, yr Alban, yr Unol Daleithiau, ac Asia.

 Cyfeiriadau 

 Dolenni allanol 
   Museum Jorn

Categori:Arlunwyr o Ddenmarc
Categori:Cerflunwyr o Ddenmarc
Categori:Genedigaethau 1914
Categori:Marwolaethau 1973